Έκδοση διαπιστωτικής απόφασης περί οριστικής παύσης συμβολαιογράφων
Έγγραφο δημόσιας υπηρεσίας/δημόσιου φορέα
Να υφίσταται αμετάκλητη καταδίκη του συμβολαιογράφου για κακούργημα ή σε ποινή φυλάκισης για πλημμέλημα εξ αυτών που αναφέρονται στο άρθρο 23 παράγραφος 5 του Κώδικα Συμβολαιογράφων.
Η διαδικασία αυτή αφορά στην υποχρεωτική για τον αρμόδιο Υπουργό Δικαιοσύνης έκδοση απόφασης για την παύση συμβολαιογράφου από το έργο του, ως συνέπεια της τέλεσης ενός ή περισσοτέρων από τα αδικήματα που περιγράφονται επακριβώς στην κείμενη νομοθεσία.
Τμήμα Συμβολαιογραφείων και Υποθηκοφυλακείων
Κώδικας Συμβολαιογράφων όπου ορίζεται ότι εκτός από την περίπτωση της επιβολής της πειθαρχικής ποινής της οριστικής παύσης, σύμφωνα με τις διατάξεις του πειθαρχικού δικαίου, λόγω βαρέος πειθαρχικού παραπτώματος, ο συμβολαιογράφος παύεται, αν καταδικάστηκε αμετάκλητα για κακούργημα ή σε ποινή φυλάκισης για κάποιο πλημμέλημα από αυτά που αναφέρονται στο άρθρο 23 παράγραφος 5 του παρόντος. Σχετικά με την παύση της προηγούμενης παραγράφου, αποφασίζει το δικαστήριο που είναι αρμόδιο για την επιβολή της πειθαρχικής ποινής της οριστικής παύσης. Η κίνηση της σχετικής διαδικασίας ενώπιον του δικαστηρίου του προηγούμενου εδαφίου είναι υποχρεωτική και ανήκει στον Υπουργό Δικαιοσύνης.
Το αρμόδιο δικαστήριο αποστέλλει στο αρμόδιο Τμήμα Συμβολαιογραφείων και Υποθηκοφυλακείων του Υπουργείου Δικαιοσύνης την αμετάκλητη καταδικαστική απόφαση για κακούργημα ή σε ποινή φυλάκισης για κάποιο πλημμέλημα του αρθ. 23 παρ. 5 του ν. 2830/2000
Σχετικά με την παύση συμβολαιογράφου, με τις προϋποθέσεις που θέτει ο Κώδικας Συμβολαιογράφων, αποφασίζει το δικαστήριο που είναι αρμόδιο για την επιβολή της πειθαρχικής ποινής της οριστικής παύσης. Η κίνηση της σχετικής διαδικασίας ενώπιον του δικαστηρίου του προηγούμενου εδαφίου είναι υποχρεωτική και ανήκει στον Υπουργό Δικαιοσύνης.
Με την κίνηση της διαδικασίας για την παύση του συμβολαιογράφου, ο πρόεδρος του δικαστηρίου ορίζει ένα από τα μέλη του δικαστηρίου ως εισηγητή, ο οποίος συγκεντρώνει τα αναγκαία στοιχεία για βεβαίωση του λόγου για τον οποίο εισάγεται για παύση ο συμβολαιογράφος και έχει δυνατότητα να εξετάσει μάρτυρες και να παραγγείλει τη διενέργεια πραγματογνωμοσύνης. Ο εισηγητής καλεί τον εγκαλούμενο να παράσχει εξηγήσεις και συντάσσει πόρισμα και υποβάλλει στον πρόεδρο του δικαστηρίου εμπεριστατωμένη έκθεση, που περιέχει και τη γνώμη του για την ουσία του θέματος. Ο πρόεδρος του δικαστηρίου ορίζει δικάσιμο, στην οποία καλείται ο εγκαλούμενος συμβολαιογράφος, με κλήση που περιέχει το λόγο της εισαγωγής του για παύση, καθώς και τα πραγματικά περιστατικά που συνιστούν αυτόν το λόγο, με λεπτομέρειες. Η κλήση επιδίδεται, σύμφωνα με τις διατάξεις του Κώδικα Ποινικής Δικονομίας, δεκαπέντε τουλάχιστον ημέρες πριν από την ορισμένη δικάσιμο. Η συζήτηση γίνεται σε δημόσια συνεδρίαση, κατά την οποία ο εγκαλούμενος μπορεί να παρίσταται και με πληρεξούσιο δικηγόρο.
Το αρμόδιο δικαστήριο εκδίδει στο τέλος την απόφασή του.
Η απόφαση του δικαστηρίου, που δημοσιεύεται σε δημόσια συνεδρίασή του, επιδίδεται στον εισαχθέντα για παύση και αντίγραφό της υποβάλλεται στο Υπουργείο Δικαιοσύνης.
Η έκδοση διαπιστωτικής απόφασης από τον αρμόδιο Υπουργό Δικαιοσύνης, προϋποθέτει το αμετάκλητο της δικαστικής απόφασης (η αρμόδια υπηρεσία αιτείται βεβαίωση του δικαστηρίου περί μη άσκησης ενδίκων μέσων).
Υφίσταται δικαίωμα άσκηση ένδικων μέσων από μέρους του εισαχθέντα για παύση.
Αποστολή καταδικαστικής αμετάκλητης απόφασης από το αρμόδιο δικαστήριο
Διατύπωση ερωτήματος για οριστική παύση συμβολαιογράφου προς το αρμόδιο Δικαστήριο.
Ορισμός εισηγητή από το Δικαστήριο, πράξη ορισμού δικασίμου και κλήση συμβολαιογράφου
Έκδοση απόφασης Δικαστηρίου και διαβίβαση στον Υπουργό Δικαιοσύνης
Έκδοση διαπιστωτικής απόφασης του Υπουργού Δικαιοσύνης